齐许昌王莫府初开，牒为长兼行参军。一参府寮，备经驱使。虽未执断，小心恭奉。时辈之中，谦直逊顺。屡展懃诚，渐望昇进。但事与愿违，遇周统齐，许昌失宠，归于廉之第。君便义绝，遂还旧庐。敛志东皋，归田二顷。忽萦疾，医僚无工。大命运穷，奄从朝露。时年卅有四，以大隋开皇九年岁次己酉十月辛酉朔廿四日甲申葬于瀔水之南，张分桥侧。恐山壑时移，乃为铭曰：门标贵冑，世代高良。比兰斯馨，譬蕊能芳。弱冠释褐，奉事君王。年始过立，奄归元常。」大意是安备，字五相，来自阳城县龙口乡曹刘里。这里的阳城县属于阳城郡，辖境相当于今河南省登封